Knut Brakstad

Knut Brakstad (født 7. august 1956 i Nesset i Romsdal) er en norsk teolog. Han har i mange år vært HM Kongens privatsekretær på Det Kongelige Slott. 

Brakstad er utdannet teolog, og har i tillegg studert i USA, Tyskland og England. To ganger har han vært elev ved Forsvarets Høyskole, og han har studert økonomi og ledelse ved Høyskolen på Lillehammer.  Brakstad startet sin karriere som konsulent i Presse og kulturavdelingen i Det Kongelige Norske Utenriksdepartement, deretter var han prest på Geilo  og han var prosjektleder i Kulturseksjonen i LOOC i forbindelse med Vinter-OL på Lillehammer. Etter dette ble han i 1994 assisterende kabinettsekretær ved Det Kongelige Slott. Han har i sitt arbeid på Slottet blant annet bidratt til å skrive kongens taler.

Brakstad ble i 2005 utnevnt til ridder av 1. klasse av St. Olavs Orden «for fortjenstfullt virke i Kongefamiliens tjeneste». I 2014 ble han forfremmet til kommandør og i 2021 til kommandør med stjerne. Han har mottatt Kong Olav Vs 100-årsmedalje og Kongehusets 100-årsmedalje. I 2014 ble han æresdoktor ved St. Olaf College i USA.

Referanser 

Norske lutherske prester
St. Olavs Orden
Personer fra Nesset kommune
Personer tilknyttet Det kongelige hoff